Kid Cudi

Scott Ramon Seguro Mescudi (født 30. januar 1984 i Cleveland i Ohio), bedre kjent under pseudonymet Kid Cudi (), er en amerikansk rapper, sanger, låtskriver, plateprodusent og skuespiller. Med hans originalitet og kreativitet, så vel som følelsene han formidler i musikken, har Cudi samlet en stor gruppe kult-lignende tilhengere. Cudi fikk for første gang stor anerkjennelse etter utgivelsen av hans første offisielle fullengde-prosjekt, en mixtape med tittelen Kid Named Cudi (2008). Mixtapen fikk oppmerksomheten til den amerikanske rapperen og produsenten Kanye West, som senere signerte Cudi til hans GOOD Music platemerke i slutten av 2008.
I 2008 utga han debut-singelen «Day 'n' Nite» som ble til en god start, og havnet innenfor topp fem på Billboard  hitlisten. Cudis debutalbum Man on the Moon: End of Day (2009) ble senere sertifisert til to ganger platina av Recording Industry Association of America (RIAA). I 2010 lanserte han Man on the Moon II: The Legend of Mr. Rager, som ble innledet av «Erase Me» og «Mr. Rager». Senere samme år grunnla Cudi et rockeband, nå kjent som  WZRD, med sin langtids samarbeidspartner Dot da Genius, og utgir et  selvtitulerte debutalbum tidlig i 2012. Albumet debuterte som nummer ett på Top Rock Albums hitlisten. I april 2013 lanserte Cudi Indicud, som ble hans høyeste listeplassering på flere hitlister. I februar 2014 utga Cudi det overraskende fjerde albumet, Satellite Flight: The Journey to Mother Moon, eksklusivt til digitale forhandlere uten noen form for kampanje. I 2015 lanserte Cudi rockalbumet Speedin 'Bullet 2 Heaven til stort sett negativ mottakelse. I 2016 kom han tilbake til hiphop med sitt sjette album Passion, Pain & Demon Slayin' til generelt positive anmeldelser. Cudi lanserte senere et felles album med West det selvtitulerte Kids See Ghosts.
I 2010 begynte Cudi med skuespill, og fikk til å begynne med en rolle i HBO-serien How to Make It in America. Cudi har siden vært å se i opptil flere spillefilmer, blant annet Goodbye World (2013),  Need for Speed (2014) og  Entourage (2015). I tillegg har han gjort opptredener på TV-serier som One Tree Hill, The Cleveland Show og Brooklyn Nine-Nine. I 2015 var han bandleder på IFC-serien, Comedy Bang! Bang!.
Fra 2018 har Cudi utgitt seks studioalbum som soloartist og har solgt 15,5 millioner plater, samt at han har jobbet med mange fremtredende artister i musikkbransjen som blant annet Jay Z, Mary J. Blige, David Guetta, MGMT, Shakira, Snoop Dogg, Kendrick Lamar og Michael Bolton. 
Etter å ha blitt signert til GOOD Music, har Cudi siden lansert sitt eget platemerke imprint, den nå oppløste Dream On og nåværende uavhengige platemerke Wicked Awesome Records.


== Diskografi ==
Studioalbum

Man on the Moon: The End of Day (2009)
Man on the Moon II: The Legend of Mr. Rager (2010)
Indicud (2013)
Satellite Flight: The Journey to Mother Moon (2014)
Speedin' Bullet 2 Heaven (2015)
Passion, Pain & Demon Slayin' (2016)
Man on the Moon III: The Chosen (2020)Felles album

WZRD (med Dot da Genius som WZRD) (2012)
Cruel Summer (med GOOD Music) (2012)
Kids See Ghosts (med Kanye West som Kids See Ghosts) (2018)


== Referanser ==


== Eksterne lenker ==
(en) Offisielt nettsted 
(en) Kid Cudi – kategori av bilder, video eller lyd på Commons 
(en) Kid Cudi på Internet Movie Database 
(da) Kid Cudi på Filmdatabasen 
(da) Kid Cudi på Scope 
(fr) Kid Cudi på Allociné 
(en) Kid Cudi hos Turner Classic Movies 
(en) Kid Cudi hos The Movie Database 
(en) Kid Cudi på Apple Music 
(en) Kid Cudi på Discogs 
(en) Kid Cudi på MusicBrainz 
(en) Kid Cudi på SoundCloud 
(en) Kid Cudi på Spotify 
(en) Kid Cudi på Songkick 
(en) Kid Cudi på Last.fm 
(en) Kid Cudi på Genius — sangtekster 
(en) Kid Cudi på AllMusic 
Kid Cudi på Twitter 
Kid Cudi på Facebook 
Kid Cudi på Instagram 
Kid Cudi på YouTube 
Kid Cudi på Myspace 
Kid Cudi på TikTok